CELEX: 32004D0527
Language: da
Date: 2004-06-28 00:00:00
Title: 2004/527/EF:Rådets afgørelse af 28. juni 2004 om Burkina Fasos anmodning om at tiltræde protokollen om AVS-sukker

Avis juridique important

|

32004D0527

2004/527/EF:Rådets afgørelse af 28. juni 2004 om Burkina Fasos anmodning om at tiltræde protokollen om AVS-sukker  

EU-Tidende nr. L 232 af 01/07/2004 s. 0040 - 0041

 Rådets afgørelse  af  28. juni 2004  om Burkina Fasos anmodning om at tiltræde protokollen om AVS-sukker (2004/527/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, andet punktum,under henvisning til forslag fra Kommissionen, ogud fra følgende betragtninger:(1) I fælleserklæringen om protokol nr. 3 om AVS-sukker til AVS-EF-partnerskabsaftalen(1) er det fastsat, at enhver anmodning fra en AVS-stat (Afrika, Vestindien, Stillehavet), som er kontraherende part i konventionen, men ikke er anført i nævnte protokol, om at blive omfattet af protokollen, tages op til behandling.(2) Burkina Faso er en AVS-stat, som er kontraherende part i AVS-EF-partnerskabsaftalen, og anmodede i november 2000 om at kunne deltage i nævnte protokol.(3) I brev af  30. september 2002  tilsluttede AVS-staterne sig, at Burkina Faso tiltræder nævnte protokol.(4) En gennemgang af Burkina Fasos anmodning har vist, at landet ikke er nettoeksportør af sukker og ikke er i stand til at eksportere sukker på et permanent grundlag.(5) Burkina Faso bør ved brev underrettes om denne konklusion -TRUFFET FØLGENDE AFGØRELSE:Eneste artikelBurkina Fasos anmodning om at tiltræde protokol nr. 3 om AVS-sukker til AVS-EF-partnerskabsaftalen imødekommes ikke.Vedlagte brev sendes til Burkina Faso.Udfærdiget i Luxembourg, den  28. juni 2004 . På Rådets vegne M.  Cullen  Formand (1) EFT L 317 af 15.12.2000, s. 269.BILAGBruxelles, denHr.Jeg har den ære at henvise til Deres brev af  8. november 2000  med anmodningen om at tiltræde protokollen om AVS-sukker. I overensstemmelse med den fælleserklæring, der er knyttet som bilag til protokollen om AVS-sukker, har Det Europæiske Fællesskab gennemgået Deres lands anmodning og er nået til den konklusion, at Burkina Faso for tiden ikke er i stand til at opfylde protokollens forpligtelser på et permanent grundlag. I tidligere tilfælde blev kapaciteten til at opfylde disse forpligtelser defineret som det forhold, at det pågældende land er nettoeksportør af sukker.Det er derfor med beklagelse, at Fællesskabet ikke kan imødekomme Burkina Fasos anmodning om at tiltræde sukkerprotokollen.En genpart af dette brev vil blive sendt til AVS-staternes generalsekretær.Modtag, hr., forsikringen om min mest udmærkede højagtelse. På vegne af Rådet for Den Europæiske Union